ESCO - FOFONJKA d.o.o. 
29. rujna 4 
43000 Bjelovar 
OIB 92264001001 
U Bjelovaru, 16.12.2020.


OBAVIJEST O NABAVI I POPIS DOKUMENTACIJE


Evidencijski broj nabave :

ESCO 4

Vrsta postupka nabave :

Javno nadmetanje sukladno Prilogu 1_3, Pravila o provedbi postupaka nabave za neobveznike Zakona o javnoj nabavi, v.7.0, točka 4.2. Postupak nabave s obveznom objavom,  koji je sastavni dio uputa za prijavitelje u okviru natječaja „Povećanje energetske učinkovitosti i korištenja obnovljivih izvora energije u proizvodnim industrijama“ (referentni broj: KK.04.1.1.03).

Naziv projekta:  

„Povećanje energetske učinkovitosti i korištenja obnovljivih izvora energije u proizvodnim industrijama - izgradnja fotonaponske elektrane, kompenzacija jalove energije, zamjena fluorescentnih svjetiljaka sa visokoefikasnim LED izvorima, dizalice topline zrak – voda i iskorištavanje otpadne topline od hlađenja ulja u spremnicima za toplinsku obradu metala i od hlađenja kompresorskog agregata“, KK.04.1.1.03.0036.

Podaci o naručitelju i osobama zaduženim za komunikaciju s ponuditeljima

ESCO - FOFONJKA d.o.o. 
OIB: 92264001001 
adresa: 43000 Bjelovar ,  29. rujna 4 
Kontakt osoba naručitelja: Franjo Fofonjka 

Telefon: +385 43 226-250
E-mail: esco@esco.hr 

Predmet nabave :
Projektom je planirana izgradnja fotonaponske elektrane.  Projektirana fotonaponska elektrana ima instaliranu snagu panela od 633.600 W. Osnovni elementi fotonaponske elektrane su slijedeći: sedam invertera sa po deset grupa solarnih panela (ten strings). Svaka grupa panela sadrži 20 panela, a zadnjih osam grupa na sedmom inverteru sadrži po 21 panel. Na sedam invertera od po 100 kW povezana su 1408 panela. Svaki panel ima instaliranu snagu od 450W što daje ukupnu instaliranu snagu panela elektrane od 633.600 W.
Paneli su spojeni serijski unutar jedne grupe pa na taj način generiraju napon od max. 820 V za grupu od 20 panela . Struja svake grupe iznosi max. 10,98A dok je struja kratkog spoja 11,56A. Korišteni su tehnički podaci za projektirane panele 450W. Fotonaponske ćelije su pouzdane, dugog vijeka trajanja (preko 30 godina), u toku rada ne proizvode buku niti ima štetnih usputnih produkata koji bi onečistili atmosferu ili tlo, nemaju pokretnih (habajućih) dijelova, zahtjevaju minimalno održavanje, izrađene su od materijala koji se poslije gotovo u potpunosti mogu reciklirati, imaju učinkovitost pretvaranja solarne u električnu energiju 20,37%.
Mjera uključuje i sav ostali potrebni materijal za montažu i potrebni elektromaterijal za izvedbu elektrane (dovod el.energije, mjerenje, kablovi, spojni ormari i sl.).
Predmet ponude je izvedba radova prema priloženom troškovniku.

Ponuda mora obuhvaćati sve radove, te uz nju treba dostaviti popunjen troškovnik. Ukoliko ponuđač nudi jednakovrijedan proizvod istu jednakovrijednost mora dokazati tehničkom specifikacijom i tehničkim listovima proizvođača opreme čiju nudi, te ih i dostaviti uz ponudu. Uz ponudu obvezno je dostaviti i certifikate renomiranih europskih/svjetskih certifikacijskih tvrtki (kao npr. SGS, TÜV i sl.) kao dokaz ponuđenih tehničkih karakteristika fotonaponskih modula, pretvarača i montažne konstrukcije. 
Za realizaciju ovog projekta izrađena je potrebna projektna dokumentacija i to Mapa 3. Elektrotehnički projekt: Podaktivnost 1: Mjera 12.a : Postavljanje novih sustava za proizvodnju električne energije iz energije sunca - Izgradnja fotonaponske elektrane, Glavni projektant i elektro projektant Darko Dobrijević dipl. ing. el.: br. E2172, DD electric d.o.o., Bjelovar, glavni projekt  je prilog ovog poziva. 
Ponuditelj mora dostaviti dokaz o važećoj polici osiguranja za pokriće potencijalne štete uzrokovane neispravnim isporučenim fotonaponskim modulima na imovini Naručitelja.

Zainteresirani ponuđači po potrebi mogu obaviti uvid u cjelokupnu projektnu dokumentaciju i  lokaciju projekta, kako bi u slučaju nedostatnosti podataka iz tehničkih opisa i troškovnika stekli cjelokupnu sliku o planiranom zahvatu. Uvid treba prethodno najaviti u komunikaciji (obavezno e-mailom) sa gore navedenim kontakt osobama.


Kriteriji za odabir ponude
Tehničkim  specifikacijama (iz tendera) određene su minimalne tehničke karakteristike (vrijednosti) koje sve ponude moraju zadovoljiti, što se ocjenjuje po principu ispunjava/ne ispunjava. Ponude koje ne ispunjavaju sve zadane tehničke specifikacije neće se dalje razmatrati i biti će odbijene kao nezadovoljavajuće.
metodologija ocjene kriterija:

Ekonomski najpovoljnija ponuda, relativni model ocjene ponuda 

Ocjena pojedine ponude ovisi o ostalim ponudama dostavljenim u postupku prikupljanja ponuda.

T = P + RI1 + RI2+ RI3 +RI4 + RI5  
T = ukupan broj bodova 
P = broj bodova koji je ponuda dobila za ponuđenu cijenu 
RI = broj bodova koji je ponuda dobila za ponuđene necjenovne kriterije 

broj bodova koje će ponude dobiti po kriterijima:
· P -  cijena – 50% => 50 bodova 
· RI1 - rok izvedbe radova – 5% => 5 bodova 
· RI2 - jamstveni rok – 5% => 5 bodova 
· RI3 - vrijeme odaziva na servisnu intervenciju – 25 % => 25 bodova.
· RI4 - početak radova - 5% => 5 bodova
· RI5 - utjecaj na okoliš (CO2 otisak) - 10% => 10 bodova

Cjenovni kriterij (P)

Broj bodova koji pojedina ponuda dobije za ponuđenu cijenu ovisi o najnižoj i/ili najvišoj cijeni ponuda ostalih ponuditelja u postupku, sukladno sljedećoj formuli:

P = Pl/Pt * 50 

P – broj bodova koji je ponuda dobila za ponuđenu cijenu 
Pl – najniža cijena ponuđena u postupku prikupljanja ponuda
Pt – cijena ponude koja je predmet ocjene 
50 – maksimalni broj bodova 

Necjenovni kriteriji  (RI) :

rok izvedbe radova - RI1

Maksimalni dopušteni rok za završetak radova je 60 radnih dana od stupanja u posao do ispostavljanja okončane situacije, te ovjere iste od nadzornog inženjera i sastavljanja primopredajnog zapisnika.  Bodovi za povoljniji rok dodjeljivat će se u skladu sa slijedećom skalom bodova: 
a) Izvedba u roku od 30 dana i manje 5 bodova 
b) Izvedba u roku više od 30 dana do 45 dana 3 boda
c) Izvedba u roku više od 45 dana 1 bod

jamstveni rok - RI2

Minimalni jamstveni rok je 1 godina.  Bodovi za povoljniji rok dodjeljivat će se u skladu sa slijedećom skalom bodova: 
a) Jamstveni rok više od 5 godina 5 bodova
b) Jamstveni rok više od 2 do 5 godina 3 boda
c) Jamstveni rok 1 do 2 godine 1 boda

vrijeme odaziva na servisnu intervenciju - RI3

Maksimalni dopušteni rok za odaziv na servisnu intervenciju je 24 sata.  Bodovi za povoljniji rok dodjeljivat će se u skladu sa slijedećom skalom bodova: 
a) odaziv na servisnu intervenciju u roku 1 sat i manje 25 bodova
b) odaziv na servisnu intervenciju u roku više od 1 sat do 12 sati 10 bodova
c) odaziv na servisnu intervenciju u roku više od 12 sati do 24 sata 5 bodova

početak radova - RI4

Maksimalni rok za početak radova teče od primljene obavijesti investitora da izvođač može pristupiti gradilištu i započeti izvedbu radova. Maksimalni rok je 30 radnih dana. Bodovi za povoljniji rok dodjeljivat će se u skladu sa slijedećom skalom bodova:
a) početak radova Izvedba u roku do 7 dana i manje 5 bodova 
b) početak radova Izvedba u roku više od 7 dana do 15 dana 3 boda
c) početak radova Izvedba u roku više od 15 dana 1 bod

utjecaj na okoliš - CO2 otisak po ISO 14067 ili jednakovrijednoj - RI5

Maksimalni broj bodova (30) dodijelit će se ponudi s najmanjim utjecajem na okoliš ( CO2 otiskom t.j. carbon footprint eq.). Ponuditelj mora za ponuđene fotonaponske module dostaviti izvješće o analizi CO2 otiska ponuđenih fotonaponskih modula prema normi ISO 14067 ili jednakovrijednoj. 

Ovisno o  CO2 otisku  ( carbon footprint eq.) za pojedini fotonaponski modul dobiti  će broj bodova, sukladno sljedećoj formuli: 

U = Umin/Ul * 30 
U – broj bodova koji je ponuda dobila za  CO2 otisak (carbon footprint eq.) ponuđenih fotonaponskih modula  
Ul –  CO2 otisak ( carbon footprint eq.)  fotonaponskog modula u ponudi koja se ocjenjuje
Umin– najniži ponuđeni CO2 otisak ( carbon footprint eq.) solarnog modula u postupku nabave

U situaciji kada dvije ili više ponuda imaju jednaki broj bodova, korisnik će odabrati ponudu s nižom cijenom.

U situaciji kada dvije ili više ponuda imaju jednaki broj bodova te istu cijenu, korisnik će odabrati ponudu koju je ranije zaprimio. 

Sa odabranim ponuditeljem sklopiti će se ugovor koji sadrži i sve elemente ponude (cjenovni i necjenovni kriteriji). U slučaju odstupanja od ponuđenih kriterija, te ako korisnik trpi štetu zbog neispunjavanja ponuđenih kriterija u slučaju da odabrani ponuditelj prekrši uvjete iz ponude temeljem kojih je ponuda odabrana, pa će biti primijenjene odgovarajuće financijske korekcije sukladno Prilogu 1_5 Pravila o financijskim korekcijama v 6.0 iz natječaja (umanjenje potpore), za taj dio će ugovorom biti umanjena ukupna cijena roba na teret ponuđača.

Mjesto isporuke 

Mjesto isporuke/izvršenja: 43000 Bjelovar, 29. rujna 4 

Rok izvršenja radova/isporuke robe/pružanja usluga
Krajnji rok izvršenja radova je 60 radnih dana od stupanja u posao. 

Način izrade, oblik, sadržaj i način dostave ponuda

Ponuda treba sadržavati sljedeće:
a) Broj ponude
b)  Datum ponude
c)  Rok valjanosti ponude (najkraće do 05.03.2022. godine)
d)  Naziv (tvrtka) ponuditelja
e)  Adresa ponuditelja
f)  OIB ponuditelja ili nacionalni identifikacijski broj prema zemlji sjedišta gospodarskog
    subjekta, ako je primjenjivo
g) Broj žiro računa
h) Navod o tome je li ponuditelj u sustavu PDV-a
i)  Broj telefona
j)  Adresa za dostavu pošte
k)  E-adresa
l)  Kontakt osoba ponuditelja
m) Predmet nabave
n) Cijena
· ponuda se daje na temelju unaprijed pripremljenog Troškovnika, upisati ukupnu cijenu ponude bez PDV-a, PDV treba posebno iskazati, a u prilogu ponude dostaviti Troškovnik ispunjen s cijenama
· Ponude za opremu moraju sadržavati bitne tehničke karakteristike opreme i dodatne opreme uključujući naziv proizvođača, model/tip/šifra proizvođača, te ostale bitne karakteristike, a svaka stavka u ponudama mora sadržavati: jedinicu mjere, količinu, jediničnu cijenu i ukupnu cijenu stavke, te ukupnu cijenu ponude u odgovarajućoj valuti ovisno o zemlji podrijetla, za ponuđače iz Republike Hrvatske cijena u kunama, za dobavljače iz inozemstva cijena u €. PDV treba biti posebno iskazan. Dodatna oprema mora također biti iskazana po jedinici mjere, količini i cijeni. Usluge u ponudama kao što su prijevoz, montaža, obuka (ako se naplaćuju posebno) moraju se napisati u jedinicama mjere (km, sati) te iskazati jediničnom cijenom po jedinici mjere i ukupnom cijenom usluge
· Cijene treba iskazati kao neto cijene bez ikakvih popusta, rabata ili sl.
· U ponudi uz ukupne cijene mora obavezno biti iskazana valuta (za domaće ponuđače kuna, za inozemne €).
o)   Budući je prihvatljiva jedino nova oprema obavezno navesti da će isporučena
      oprema biti nova i neupotrebljavana
      p)   ponuda mora obavezno sadržavati sve elemente za ocjenu kriterija izbora - rok izvedbe
radova, jamstveni rok, vrijeme odaziva na servisnu intervenciju, početak radova, utjecaj na okoliš. 

Dostavljanje ponuda

Ponude se dostavljaju korisniku u originalu (papirnata, tiskana verzija) na adresu ESCO - FOFONJKA d.o.o. ,43000 Bjelovar ,  29. rujna 4.
Na omotnici u kojoj se nalazi ponuda treba biti minimalno naznačeno:
- vrijeme podnošenja (dan, sat, minuta, sekunda) kojeg naznačuje davatelj poštanske usluge
- naziv i adresa ponuđača
- naznaka „NE OTVARATI – PONUDA NA NATJEČAJ“

Jezik i format ponuda

Ponude ponuđača iz Republike Hrvatske moraju biti na hrvatskom jeziku, dok ponude inozemnih dobavljača mogu biti na engleskom ili hrvatskom jeziku. Ponude moraju biti ovjerene žigom i potpisom ponuđača. 

Rok dostave ponuda 

Krajnji rok za dostavu ponuda je 04.03.2022. godine, do 24:00 sati. Vrijeme podnošenja ponude je vrijeme slanja (datum, sat, minuta, sekunda) kojeg naznačuje davatelj poštanske usluge 

Obavezna dokumentacija

Uz ponudu obavezno dostaviti i :

1. Prilog 1. – popunjen ponudbeni list
2. Prilog 2. – popunjen projektantski troškovnik
3. Prilog 4. – popunjena izjava o davanju suglasnosti za obradu osobnih podataka
4. polica osiguranja za pokriće potencijalne štete
[bookmark: _GoBack]5. tehničke specifikacije, tehnički listovi proizvođača opreme, certifikati

Ostalo

U ponudi osim traženog minimalnog sadržaja možete navesti i ostale dodatne klauzule koje inače sadrže vaše standardne ponude.

Napomena

U slučaju ikakvih nejasnoća pri sastavljanju vaših ponuda slobodno kontaktirajte gore navedene kontakt osobe kako bi vaše ponude bile u cjelosti prihvatljive i sadržavale sve potrebne elemente.  


Prilozi i obrasci

· Prilog 1. – ponudbeni list
· Prilog 2. – projektantski troškovnik 
· Prilog 3. – glavni projekt
· Prilog 4. – izjava o davanju suglasnosti za obradu osobnih podataka
